Na podlagi 57. člena Zakona o javnih uslužbencih (Uradni list RS, št. 63/07 uradno prečiščeno besedilo in naslednji, v nadaljevanju ZJU) **Okrožno državno tožilstvo v Ljubljani, Slovenska cesta 41, 1000 Ljubljana**,

**objavlja interni natečaj za zasedbo prostega strokovno-tehničnega delovnega mesta za nedoločen čas, s 6-mesečnim poskusnim delom,**

**FINANČNIK VII/1 v Finančno računovodski službi (št. DM 510).**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* sklenjeno delovno razmerje za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«,
* visokošolska strokovna izobrazba (prejšnja) / visokošolska strokovna izobrazba (prva bolonjska stopnja) / visokošolska univerzitetna izobrazba (prva bolonjska stopnja),
* 8 mesecev delovnih izkušenj,
* izpit iz Državnotožilskega reda, ki ga kandidat lahko opravi naknadno.

Če izbrani kandidat še nima opravljenega izpita iz poznavanja določil Državnotožilskega reda, bo moral ta izpit, skladno z določbo 136. člena Zakona o državnem tožilstvu (Uradni list RS, št. 58/11 in naslednji), opraviti najkasneje v enem letu po sklenitvi pogodbe o zaposlitvi.

Pri izbiri kandidata bomo upoštevali delovne izkušnje v skladu s 13. točko 6. člena ZJU in petim odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03 in naslednji).

Delovno področje:

* opravljanje finančno računovodskih nalog (prevzemanje in evidentiranje računov, izdelava odredb in zahtevkov),
* evidentiranje in obračun potnih nalogov,
* vnos podatkov potrebnih za obračun in izplačilo plač, nadomestil, drugih prejemkov in dodatkov,
* preverjanje upravičenosti in plačilnih pogojev izstavljenih računov,
* priprava ustreznih dopisov v primeru zavrnitve računov,
* pripravljanje informacij o finančnem poslovanju,
* sodelovanje pri izdelavi različnih finančnih poročil,
* opravljanje drugih del po odredbi vodje finančno računovodske službe ali direktorja.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta;
3. pisno izjavo kandidata, da ima sklenjeno delovno razmerje za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«;
4. pisno izjavo kandidata, da izpolnjuje druge pogoje za zasedbo delovnega mesta;
5. pisno izjavo kandidata, da za namen tega natečajnega postopka dovoljuje Okrožnemu državnemu tožilstvu v Ljubljani pridobitev podatkov iz 3. in 4. točke tega odstavka iz centralne kadrovske evidence oziroma iz kadrovske evidence organa, v katerem opravlja delo.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil pri dosedanjem delu ali z usposabljanjem in izobraževanjem. Kandidat naj k prijavi priloži tudi potrdila, ki dokazujejo pridobljena dodatna znanja, veščine in sposobnosti oziroma izkušnje.

Strokovna usposobljenost kandidatov se bo presojala na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in naslednji) uvrstile samo popolne in pravočasno prispele prijave in le tisti kandidati, ki izpolnjujejo natečajne pogoje.

Izbrani kandidat bo sklenil pogodbo o zaposlitvi oziroma aneks k pogodbi o zaposlitvi o premestitvi na strokovno-tehnično delovno mesto Finančnik VII/1 za nedoločen čas, s polnim delovnim časom in s 6-mesečnim poskusnim delom. Izbrani kandidat bo delo opravljal v prostorih Okrožnega državnega tožilstva v Ljubljani. Izhodiščni plačni razred razpisanega delovnega mesta je 31 (1.542,77 EUR).

Kandidat vloži prijavo v pisni obliki (**na priloženem obrazcu** [**Vloga**](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) **za zaposlitev**), ki jo pošlje v zaprti ovojnici **z označbo** »interni natečaj – Finančnik VII/1«, na naslov: Okrožno državno tožilstvo v Ljubljani, Slovenska cesta 41, Ljubljana, do **19. 6. 2024** (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana na elektronski naslov **odtlj-kadrovska@dt-rs.si**,pri čemer veljavnost prijave ni pogojena z elektronskim podpisom.

Obvestilo o končanem postopku internega natečaja bo objavljeno spletni strani Vrhovnega državnega tožilstva RS in na osrednjem spletnem mestu državne uprave GOV.SI.

Informacije o izvedbi internega natečaja dobite v Kadrovski službi Okrožnega državnega tožilstva v Ljubljani, tel. št. 01 252 85 62, vsak delavnik od 10:00 do 11:00 ure.

*Opomba: v besedilu natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.*